b'\n_START_ARTICLE_\nTerpsichore\n_START_PARAGRAPH_\nSa mitolohiyang Griyego, si Terpsichore ( /t\xc9\x99rp\xcb\x88s\xc9\xaak\xc9\x99ri\xcb\x90/; \xce\xa4\xce\xb5\xcf\x81\xcf\x88\xce\xb9\xcf\x87\xcf\x8c\xcf\x81\xce\xb7 na may ibig sabihing "katuwaan sa pagsasayaw"), na binabaybay din bilang Terpsicore o Terpsicores, ay isa sa siyam na mga Musa, na pinuno ng sayaw at ng dramatikong koro. Ipinahiram niya ang kaniyang pangalan sa salitang terpsikoreano (Ingles: terpsichorean) na may kahulugang "ng o ukol sa sayaw". Karaniwan siyang inilalarawan bilang nakaupo, na mayroong tangan na lira, habang sinasaliwan ng kaniyang tugtugin ang mga koro ng mga mananayaw. Paminsan-minsan, ayon kay Achelous, sinasabing siya ang ina ng mga Sirena. Nagmula ang kaniyang pangalan sa mga salitang Griyegong \xcf\x84\xce\xad\xcf\x81\xcf\x80\xcf\x89 ("katuwaan") at \xcf\x87o\xcf\x81\xcf\x8c\xcf\x82 ("sayaw").'